ከገና በዓል አከባበር ጋር ተያይዞ የኮሮና ስርጭት እንዳይባባስ ጥንቃቄ ማድረግ እንደሚገባ ተገለጸ
አስመረት ብስራትአዲስ አበባ፦ መጪው የገና በዓል በሚከበርበት ወቅት ከጊዜ ወደ ጊዜ እየተስፋፋና ማህበረሰቡ ላይ ከፍተኛ ተፅዕኖ እያሳደረ የሚያገኘው የኮሮና ቫይረስ ስርጭት እንዳይባባስ ተገቢው ጥንቃቄ ማድረግ እንደሚገባ የአዲስ አበባ ከተማ አስተዳደር የምግብ፣ የመድሀኒት፣ የጤና ክብካቤ አስተዳደርና ቁጥጥር ባለስልጣን አሳሰበ።የባለሥልጣኑ ዋና ዳይሬክተር አቶ ታመነ አጫሞ በዓላትን አስመልክቶ የሚከናወኑ ህገ ወጥ እርዶችና ሌሎች ተያያዥ ጉዳዮች በተመለከተ ህብረተሰቡ ቅድመ ጥንቃቄ እንዲያደርግ ባሳሰቡበት ወቅት እንዳስታወቁት፤ የኮቪድ 19 ስርጭትን ለመቀነስ የተቀመጡ መመሪያዎችን ህብረተሰቡ በአግባቡ ተግባራዊ ማድረግ ይገባዋል።ባህላዊ እርድ ወይም
ቅርጫ በሚከናወንበት ወቅት
የሰዎች ጥግግት መኖሩ፤
ቤተሰብ በዓላትን በጋራ
ተሰባስቦ የማክበር ባህሉ፤
የበዓል ዋዜማዎችን በተለያዩ
መዝናኛ ቦታዎች ሰብሰብ
ብሎ የማክበር የቀደሙ
ተሞክሮዎች የበሽታውን ስርጭት
ወደከፋ ደረጃ እንዳያደርሱት
ህብረተሰቡ ጥንቃቄውን አጠናክሮ
መቀጠል እንደሚገባው አመልክተዋል። ከበዓሉ
ጋር ተያይዞ ህገ
ወጥ እርድ፤ ምግብን
ከባእድ ነገር ጋር
መቀላቀል፤ ህገ ወጥ
የሆነ የመድሀኒት ችርቻሮና
ዝውውር፤ ሌሎችም ህገ
ወጥ ድርጊቶች፤ከምንጊዜውም በበለጠ ሊከሰቱ ስለሚችሉ ህብረተሰቡ ተገቢውን ጥንቃቄ እንዲያደርግ አሳስበዋል።በባለሙያ ምርመራ ሳይደረግ በየአካባቢው የሚፈፀመው እርድና ተረፈ ምርቱ ለጤና ጉዳት ሊያስከትል የሚችል በመሆኑ ተገቢውን ጥንቃቄ ማድ ረግ ይገባል ብለዋል።ሁሉም አገልግሎት ሰጪ ተቋማት የሉካንዳ ቤቶች፣ የጤና ተቋማት፣ መድሀኒት ቤቶችን ጨምሮ በበዓሉ ወቅት ለህብረተሰቡ ተገቢውን ዝግጅት በማድረግ አገልግሎት ሊሰጡ የሚገባ መሆኑን አሳስበዋል።ተቋሙ ተገቢውን የቁጥጥር ሥራ በማጠናከር በወቅቱ የሚፈፀመው ህገ ወጥነት ላይ ተገቢውን ዕርምጃ የሚወስድ መሆኑን የተናገሩት አቶ ታመነ፣ ህብረተሰቡም የተለያዩ ህገ ወጥ ተግባራትን ሲመለከቱ በነፃ የስልክ መስመር 8864 ጥቆማ በመስጠት ከተቋሙ ጋር አብረው እንዲሰሩ ጥሪ አቅርበዋል።የአዲስ አበባ ከተማ
አስተዳደር የምግብ የመድሀኒት
የጤና ክብካቤ አስተዳደርና
ቁጥጥር ባለስልጣን በአዋጅ
ቁጥር 30/2004 ከተቋቋመበት
ጊዜ አንስቶ በከተማዋ
ውስጥ በሚከናወኑ አጠቃላይ
ጤናና ጤና ነክ
በሆኑ ጉዳዮች ላይ
በኃላፊነት በመሥራት የህብረተሰቡን
ጤና የሚያስጠብቅ ተቋም
መሆኑ ይታወቃል።አዲስ ዘመን ታህሳስ 27/2013